Radovi na mostu Borča - Zemun napreduju i bez Kineza - www.lobi-info.rs\n8. marta 2014. 20. februara 2015.\nBroj radnika sa Dalekog istoka na mostu Borča – Zemun drastično je smanjen jer braća Kinezi uživaju u porodičnoj idili u svojoj domovini. Ali most će ipak biti izgrađen na vreme jer bageri i dizalice, kao i varioci skriveni ispod konstrukcije vredno rade.\nNa glavnom rasponu nedostaju asfalt, ograda, osvetljenje, još poneka sitnica i silazno-uzlazne rampe sa obala. Most se spušta na zemlju na borčanskoj strani niz konstrukciju dugu 297 metara, koja polako dobija svoj oblik postavljanjem kolovoznih ploča. Na desnoj obali Dunava sklapaju se polja koja će spojiti zemunsku obalu sa glavnim rasponom mosta.\n„Obalna konstrukcija gradi se pomoću pokretne skele koja omogućava uštedu u vremenu i radnoj snazi. Pokretna skela se oslanja na unapred pripremljene useke u stubovima a po očvršćavanju betona i završenom prednaprezanju spušta se ispod konstrukcije i pomoću hidraulične opreme pomera unapred na sledeće polje”, kažu u Ministarstvu saobraćaja.\nMost Borča – Zemun najvažniji infrastrukturni projekat\nMost Borča – Zemun je trenutno jedan od najvažnijih infrastrukturnih projekata u Beogradu, kao deo obilazne saobraćajnice „Severna tangenta“.\nNapreduju radovi prema Zrenjaninskom putu\nRadovi prema Zrenjaninskom putu na pristupnim saobraćajnicama za koje su zaduženi domaći izvođači takođe napreduju.\nPrema Zrenjaninskom putu deo trase već je dobio trup, kamenu podlogu i prvi sloj asfalta a isti radovi predstoje i na ostatku saobraćajnice.\nPutari su paralelno angažovani i na deonici od Zrenjaninskog prema Pančevačkom putu, gde skidaju humus i izrađuju nasipe od peska.\nMost Zemun – Borča će biti gotov do 27. decembra ove godine, odnosno biće odrađena deonica od lakat krivine u Zemunu do mosta, most i pristupna saobraćajnica do Zrenjaninskog puta, dok će do septembra 2015. godine biti završen deo saobraćajnice od Zrenjaninskog do Pančevačkog puta.


Zvuči skoro nevjerovatno da jedan srpski političar iz Republike Srpske i to predsjednik nekada velikog SDS-a optužuje Srbiju da se, kako on kaže, igra sa BiH, ocijenio je portparol SNSD-a Radovan Kovačević.\n"Na ovakave sramne izjave i kvalifikacije odavno smo navikli, ali su one do sada dolazile od SDA i drugih bošnjačkih predstavnika koji su uvijek spremni o Srbiji reći sve najgore a sada im se svojim sramnim komentarom pridružio i Mirko Šarović", istakao je Kovačević.\nOn je rekao da mora da podsjeti Šarovića da su Srbija i Hrvatska potpisnice i garanti Dejtonskog mirovnog sporazuma i samim tim prirodno i logično zainteresovane za njegovo sprovođenje.\nOsim toga, ukazao je Kovačević, Srbi i Hrvati su konstitutivni narodi u BiH i sasvim je normalno da su i Srbija i Hrvatska zainteresovane za njihov status.\n"Tome se protive samo apsolutni zlonamjernici i neznalice, pa se sada Komšićevim komentarima da će "Srbija dobiti po prstima", a da "Hrvatska treba da odbije od BiH" pridružio i Šarović sramnim komentarom da se "Srbija i Hrvatska ne trebaju igrati sa BiH"", naglasio je Kovačević.\nOn je rekao da je takva izjava za SNSD apsolutno neprimjerena i neprihvatljiva i ni na koji način ne održava stavove građana Republike Srpske.\n"Vidim da je Šaroviću zasmetalo i što je predsjednik Hrvatske Zoran Milanović oslovio Milorada Dodika kao predstavnika srpskog naroda u BiH pa kaže da Dodik to nije jer ga on tako ne dožovljava. Njegov doživljaj je njegova privatna stvar, a ono što je bitno jeste doživaljaj građana Republike Srpske iskazan na izborima na kojima je Milorad Dodik osvojio najveći broj glasova i u Srpskoj i u BiH", naglasio je Kovačević.\n"Ne" nametanju zakona odlazećeg visokog predstavnika\nRepublika Srpska: Počelo potpisivanje peticije\nRepublika Srpska spremna da odgovori na nametnuti Zakon Valentina Incka\nRepublika Srpska: Vakcinacija u punom jeku


Vučić: Priština konstantno provocira jer ne želi dijalog sa Beogradom | intervju.rs\nOn je osudio napad kosovske policije na pripadnike misije Unmika i istakao da je to „pokušaj kompromitovanja misije UN na Kosovu“.\n„Uloga Ujedinjenih nacija na Kosovu i Metohiji je od presudnog značaja za Srbiju“, naglasio je Vučić.\nVučić je istakao da je predstojeća sednica Saveta bezbednosti za Srbiju veoma značajna zbog aktuelnih dešavanja u pokrajini, koja su „poremetila ionako krhku stabilnost na Kosovu“.\n„Razmatranje u Savetu bezbednosti važno je kako bi oni i medjunarodna zajednica bili redovno i transparentno informisani o stanju na terenu, političkoj i bezbednosnoj situaciji, posebno u pogledu položaja Srba i drugog nealbanskog stanovništva, vladavini prava, poštovanju ljudskih prava, zaštiti kulturnog i verskog nasledja, kao i o svim drugim problemima sa kojima se oni svakodnevno suočavaju“, navodi se u saopštenju.\nSlične Teme:Aleksandar Vučić, Izdvojeno, Kosovo, Priština


SAM :: Aktivnosti :: Digitalna reforma u funkciji biznisa\nNaslovna :: Aktivnosti :: Aktivnosti :: Digitalna reforma u funkciji biznisa\nDigitalna reforma u funkciji biznisa\nO digitalnoj reformi u funkciji biznisa sa članovima SAM-a razgovarali su Dragana Stanojević, zamenik direktora USAID Projekta saradnje za ekonomski razvoj, Nenad Paunović, savetnik za digitalizaciju u Vladi Srbije i Milan Dobrijević, rukovodilac grupe za Digitalnu agendu u ministarstvu trgovine, turizma i telekomunikacija.\nKoje su sve promene pokrenute i kakve se reforme dešavaju u oblasti digitalizacije kako bi ona bila što efikasnija u funkciji biznisa, koji su sve koraci realizovani i šta očekuje učenike i nastavnike u procesu digitalizacije u oblasti obrazovanja, na kojim podsticajnim pravnim okvirima se radi i kako se razvija elektronska trgovina u Srbiji – samo su neke od tema koje su pokrenute na tradicionalnom radnom doručku u organizaciji Srpske asocijacije menadžera.\nDragana Stanojević, zamenik direktora USAID Projekta saradnje za ekonomski razvoj, istakla je koliko je važno prepoznavanje aktuelnih tema i razmena znanja i iskustva.\n„Naš projekat blisko sarađuje sa Vladom Republike Srbije i nadležnim ministarstvima pružajući podršku nizu aktivnosti koje treba da doprinesu bržoj digitalizaciji srpske privrede. Analize vezane za elektronsku trgovinu, digitalne veštine i regulatorni okvir neophodan da bi digitalizacija zaista ušla u svaki segment privrede i uprave pomažu regulatorima da donose odluke i politike koje podstiču rast i otvaraju nove mogućnosti firmama i preduzetnicima. Rezultati analize vezane za elektronsku trgovinu i akcioni plan sa konkretnim merama i podsticajima za njen razvoj biće predstavljeni početkom juna ove godine, a podržaćemo Ministarstvo i u sprovođenju tri do pet prioritetnih mera kojima će se pospešiti e-commerce u Srbiji“, kaže Dragana Stanojević.\nKompletan srpski biznis priča o digitalizaciji, ekonomija znanja je nešto čemu, prema rečima Nenada Paunovića, savetnika za digitalizaciju u Vladi Republike Srbije, se teži, o čemu se razgovara i nešto što je i profitabilno. Izvoz IT sektora raste 26, 27 odsto godišnje, a u 2018. godini je probio psihološku granicu od milijardu evra, a kad se govori o razlici izvoza i uvoza, IT sektor je najveći neto izvoznik u Srbiji. Velike reforme dešavaju se i u školskom obrazovnom sistemu.\n„Uvode se izborni predmeti, dualno obrazovanje. Ove godine će od 1. septembra učitelji i nastavnici proći obuke koje treba da im unaprede znanja i veštine. Više od 100 000 dece danas uči programiranje u školama, uvodimo digitalne udžbenike, uvodimo internet u svaku učionicu, obučavamo nastavnike. Izdavači koji izdaju udžbenike sada proizvode kvalitetan digitalni sadržaj, kojem će i svi prvaci imati pristup. U gimnazijama je upisan pet puta veći broj IT odeljenja, povećan je broj studenata IT-ja, opremaju se fakulteti, instituti, a pokrenut je i program državnih prekvalifikacija za IT“, kaže Paunović.\nViše od 100 miliona evra se ulaže u informacionu infrastrukturu. Uvedeni su poreski podsticaji za ekonomiju znanja, sprovodi se poresko pravna reforma kako bi se omogućilo da kompanije iz Srbije mogu da vode globalno poslovanje.\n„Ukinuti su pečati i papirne fakture, a od 1. aprila se instant plaćanja šire na ritejl plaćanje putem QR koda. Radimo na ubrzavanju odobrenja za zapošljavanje stranaca, otvoren je poziv za konsultacije oko regulacije kripto-imovinskih prava, dok su u pripremi zakoni prilagođeni za elektronsku trgovinu. Dodatno, drago mi je što je urađeno mnogo na pomoći hardverskim kompanijama u Srbiji, pre svega na uvozu prototipova i komponenti za razvoj inovativnih proizvoda, a radi se i na unapređenju pravnog okvira za crowdfunding i frilensere“, zaključio je Nenad Paunović.\nElektronska trgovina sve se brže razvija u svetu, dok je u Srbiji započet niz mera koje podstiču ovakvo poslovanje.\n„Tržište e-trgovine je nešto što smo prepoznali kao apsolutni motor razvoja preduzetništva malih i srednjih preduzeća. Nacrt Zakona o trgovini detaljnije uređuje e-trgovinu i savremene modele e-komerc poslovanja. Između ostalog, prepoznata su i definisana tri najčešća modela e-komerc prodaje, kao što je prodaja preko elektronske prodavnice, preko e-komerc platforme i dropshipping model e-trgovine. Nacrtom Zakona se dodatno omogućava donošenje podsticajnih mera za unapređenje i razvoj elektronske trgovine u Srbiji“, istakao je Milan Dobrijević, rukovodilac grupe za Digitalnu agendu u Ministarstvu trgovine, turizma i telekomunikacija.\nUSAID Projekat saradnje za ekonomski razvoj bavi se poboljšanjem uslova poslovanja za mala i srednja preduzeća u Srbiji, kroz pojednostavljenje regulatornih procedura i povećanje obima finansijskih proizvoda dostupnih malim i srednjim preduzećima. U okviru svojih aktivnosti, Projekat pruža podršku rastu i razvoju elektronske trgovine u Srbiji, naročito imajući u vidu njenu važnost za privatni sektor, uključujući tu i mala i srednja preduzeća.


ODRŽIVI RAZVOJ: Veolia pokreće Akademiju za održivo pakovanje – Ambipak magazin\nBIZNIS INFO ODRŽIVI RAZVOJ VESTI\nFebruary 7, 2020 July 29, 2021 Ambipak magazin\tcirkularna ekonomija, reciklaža, reciklaza nestle hrana perehrambena industrija, veolia\nKao deo napora da se poveća cirkularna ekonomija i reši problem ambalažnog otpada, Veolia UK i Irska pokreće Akademiju za održivo pakovanje koja olakšava napore za poboljšanje životne sredine proizvođača. Dizajnirana da zatvori vezu između proizvođača i reciklažnih proizvoda, ova nova inicijatva će preduzećima pružiti priliku da bolje razumeju kružnost pakovanja i dizajn ambalaže\nPrva takva vrsta, Veolia Akademija za održivo pakovanje pokreće novi pravac u industriji kako bi se postigla prava cirkularna ekonomnija za sve vrste ambalaže i osigurala da se materijali mogu lako prikupiti, reciklirati i vratiti u industriju na ponovnu upotrebu. Ovaj pristup donosi iskustvo potrošača, prikupljanje otpada, preradu i otvaraju mogućnosti za pružanje najboljih rešenja za prevazilaženje ovog izazova.\nPriključenjem Akademiji, članovi će moći da iskoriste najnovije izveštaje i vodiče za dizajn, i da rade partnerski na razvoju sopstvenih rešenjka koja povećavaju održivost. Članovi će takođe moći da napreduju sa zakonodavnim izmenama, umreže se sa drugim učesnicima i iskoriste Veolia ekspertizu u najnovijim tehnologijama recikliranja.\nPROČITAJTE JOŠ: SIGOC: Staklena ambalaža koja čuva kvalitet\nKomentarišući ovo lansiranje, Richard Kirkman, glavni direktor za tehnologiju i inovacije, Veolia UK i Irska, rekao je:\n„Kao globalni lider u zaštiti životne sredine, posvećeni smo poboljšanju ekoloških performansi čuvanjem resursa i proširivanjem održivih lanaca snabdevanja.\nSvi znamo uticaj ambalaže na životnu sredinu, a pokretanje naše Akademije za održivo pakovanje dodatno će ojačati naš rad sa proizvođačima, industrijom i lokalnim vlastima u nameri da osiguramo da se sve reciklira. Ako želimo da postignemo veliki porast javnog interesa za naš sektor, strategiju za resurse i otpad moramo sprovesti u praksu n anačin koji ljudi mogu da razumeju unutar i van industrije.\nNaša usluga “sve u jednom” sada pruža potrebnu stručnost za razumevanje reciklaže ambalaže i donošenje ispravnih dizajnerskih odluka, a može pomoći i u razvoju zajedničkih rešenja ili novih procesa reciliranja. Sa ciljem da smanjimo klimatske promene i količinu ugljen-dioksida, od vitalnog je značaja da se pozabavimo stvarnim uticajem pakovanja – a SPA će pomoći da se upravo to i uradi.”\nAkademija je namenjena svima koji su uključeni u dizajn ambalaže, životno okruženjem, lanac snadbdevanja ili održivost u ključnim sektorima kao što su hran ai piće, lekovi i hemikalije, trgovina na malo ili proizvodnja ambakaže.\nVeolia UK je deo svetske grupe kompanija, sa preko 163 000 zaposlenih širom sveta. Grupacija dizajnira i pruža rešenja za upravljanje vodom, otpadom i energijom, koja doprinose održivom razvoju zajednica i industrija.\n← MORITZ EIS: Ambalaža kao značajan aspekt brenda\nFRUCTUS: Dizajn svake kutije čaja odiše elegancijom i kvalitetom →\nJanuary 11, 2021 January 11, 2021 Ambipak magazin


Prezentovan Idejni projekat biciklističke staze na području opštine Centar\nU organizaciji Gradske uprave Sarajevo održana je prezentacija Idejnog projekta biciklističke staze na području općine Centar.\nPredstavnici Društva za poslovno savjetovanje i saobraćajni inženjering „NTSI Institut“ d.o.o. Sarajevo, koje je predvodio dr. Osman Lindov, redovni profesor Fakulteta za saobraćaj i komunikacije u Sarajevu, ovom prilikom su za predstavnike nadležnih službi Općine Centar i Gradske uprave prezentovali rješenja iz idejnog projekta za novu biciklističku stazu na području Centra.\nKako je navedeno na početku prezentacije tražeći najbolje rješenje za novu biciklističku stazu vodilo se računa da se pješacima ne oduzme njihova pješačka površina, te da se pokuša kroz ovaj idejni projekat pronaći najekonomičnije i najbrže rješenje za izgradnju nove staze za dvosmjerno kretanje biciklista. Predviđena biciklistička staza bi počela od Vilsonovog šetališta, odnosno od granice gdje završava postojeća staza u općini Novo Sarajevo. Planirano je da ide desnom stranom ovog šetališta, duž obale rijeke Miljacke, gdje bi se uključivala na most Suade i Olge na Vrbanji, gdje je zbog širine pješačke i biciklističke staze potrebno izmještanje postojećih stubova javne rasvjete. Staza bi prelazila preko mosta i nastavljala duž Ulice Terezija, odnosno trotoara za kretanje pješaka duž obale rijeke Miljacke, skrenula bi lijevom stranom preko mosta na Skenderiji, kroz Ulicu Hamze Hume pa preko Alipašine ulice. S obzirom na postojanje dva stambena objekta duž ove ulice koji ne dozvoljavaju biciklističku i pješačku stazu uporedo ovdje je predviđeno da po jedna biciklistička traka vodi na obje strane ulice, gdje se na kraju spajaju kod raskrsnice sa Ulicom Sutjeska gdje počinje novoizgrađena biciklistička staza dužine 1.330 metara, za čiju izgradnju je Općina Centar iz svog budžeta izdvojila oko 636.200 KM.\nŠirina predložene dvosmjerne biciklističke staze iznosi dva metra što zadovoljava minimalne uslove tehničkih propisa.\nGradska uprava će u skorije vrijeme uputiti ovaj idejni projekat nadležnim službama Općine Centar na izjašnjenje. U ime Općine Centar prezentaciji su prisustvovali predstavnici općinskih službi za investicije, komunalni razvoj i planiranje odnosno za urbanizam i zaštitu okoliša Samir Šehović, Amela Landžo, Selma Islambegović i Nedžmija Muhamedbegović.


Milan seo za sto sa "Bikovima"! - Sportske.net\nMilan seo za sto sa "Bikovima"!\nKako prenosi Đanluka Di Marcio, "Rosoneri" su otpočeli pregovore sa predsednikom Torina.\nMiha progovorio o svojoj budućnostiKesi, Musaćo, Rodrigez... Stiže i četvrti, i to za 25 miliona!Rodrigez: "Forza, Milan!"Milan u sredu dobija treće pojačanje?Ništa od Morate, Milan se okrenuo Čelsiju?!\nMilan radi jako dobar posao ovog leta, kako stvari stoje Montela će imati sasvim dobru ekipu na raspolaganju naredne sezone.\nStigli su Musaćo i Frank Kesi, uskoro bi paraf na ugovor sa ekipom sa "San Sira" trebalo da stavi i Rikardo Rodrigez, dok se očekuje i dolazak kapitena Lacija Lukasa Bilje.\nOstalo je još da se dovede jedan kvalitetan napadač, koji će predvoditi ekipu u godinama koje dolaze.\nPrva ideja je bio Alvaro Morata iz madridskog Reala, ali je Španac odbio mogućnost povratka u Italiju, želi da se bori za mesto pod suncem u Realu, a šuška se i da je Mančester junajted sve ozbiljniji u nameri da ga angažuje.\nTako su se u Milanu okrenuli domaćem rešenju, a otpočeli su i pregovore sa predsednikom Torina Ubranom Kairom oko prelaska sjajnog Andree Belotija na "San Siro".\nPopularni "Pevac" je u sezoni za nama blistao u Seriji A, postigao je 26 golova, bio jedan od najboljih strelaca lige, ali i jedan od najboljih u Evropi.\nČini se da bi bio idelano rešenje za napad Milana, ali je prva ponuda koju je izvršni direktor "Rosonera" Marko Fasone stavio pred Kaira odbijena.\nPredsednik "Bikova" ne želi da proda svog najboljeg igrača, planira da Siniši Mihajloviću dovede još par pojačanja, sa kojima bi Torino napao mesto koje vodi u Evropu.\nIpak, Beloti ima otpusnu klauzulu od 100 miliona, ukoliko neko pošalje takvu ponudu na adresu Torina, predsedniku Kairu će ruke biti vezane.\nUprava Milana će ipak pokušati da ga odobrovolji da Belotija proda za manji novac, videćemo sa kojom ponudom će ponovo izaći pre glavnog čoveka fudbalskog kluba Torino.


Uporedite cene za Panasonic DMP-BDT280EG dvd plejer, Panasonic DMP BDT 280EG komentari\nCene Panasonic DMP-BDT280EG\nPANASONIC DMP-BDT280EG Smart 3D Blu-ray plejer (Crna)\nUpozorenje: cene, linkovi i specifikacije proizvoda za Panasonic DMP-BDT280EG su postavile naše listane online prodavnice. Molimo obavestite nas ukoliko naiđete na neku grešku.\nPregled: Panasonic DMP-BDT280EG\nPronađite najbolju ponudu za Panasonic DMP-BDT280EG na portalu ShopMania. Možete kupovati Panasonic DMP-BDT280EG u stotinama pouzdanih online prodavnica koje isporučuju na teritoriji cele Srbije, po najboljim cenama za Panasonic DMP-BDT280EG. Pročitajte komentare kupaca u našoj grupi, pogledajte slike Panasonic DMP-BDT280EG i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije dvd & blu-ray plejeri, i kupite po najnižim mogućim cenama Panasonic DMP BDT 280EG dvd plejer i hiljade drugih sličnih proizvoda.\nPanasonic DMP BDT 280EG - Slična pretraga: Panasonic DMP BDT 280EG, Panasonic DMP BDT 280 EG, Panasonic DMP BDT280 EG, Panasonic DMPBDT 280EG, Panasonic DMPBDT 280 EG, Panasonic DMPBDT280 EG, Panasonic DMP BDT280EG


Krivokapić raspisao za 6. april predsjedničke izbore u Crnoj Gori\nPredsjednik crnogorskog parlamenta Ranko Krivokapić raspisao je danas za 6. april predsjedničke izbore u Crnoj Gori, prve nakon sticanja nezavisnosti. Krivokapić je ovu odluku donio poslije sastanka rukovodstva Skupštine Crne Gore sa predstavnicima poslaničkih klubova.\nPredsjednik crnogorskog parlamenta rekao je da su predsjednički izbori prilika da se ‘’simbolički kontinuitet koji Crna Gora ima skoro hiljadu godina, kroz četiri dinastije, preko predsjednika socijalističke republike do višapartijske, papotom nezavisne Crne Gore, napravi i da Crna Gora dobije prvog predsjednika u nezavisnoj državi’’.\n‘’Ovi izbori su i ulazak u drugu deceniju stabilnih izbornih procesa u Crnoj Gori. U tim procesima smo plodotvorno sarađivali sa međunarodnom zajednicom i danas ću upititi poziv OEBS-u, Savjetu Evrope, Evropskoj uniji i drugim zainteresovanim subjektima da prate izbore za prvog predsjednika nezavisne Crne Gore’’.\nKrivokapić je kazao da su izbori prilika da i kandidati „doprinesu onome po čemu se Crna Gora prepoznaje, a to je kodeks časti i poštenje i tolerancija, odnosno onim vrijednostima koje će afirmisati Crnu Goru i ujediniti njene građane oko onoga što su naši nacionalni interesi“.\n„Pozivam ih da daju doprinos tome i da Crna Gora sa ovim izbornim procesom izađe još demokratski ojačana i podigne svoj međunarodni ugled“, rekao je Krivokapić.\nKrivokapić je kazao da je 6. april datum koji ostavlja dovoljno vremena za sprovođenje izbora i da predstavlja najpovoljniji termin.\n“Da su izbori zakazani za neki raniji datum – 13. marta onda bi drugi krug predsjedničkih izbora pao na Uskrs. U slučaju da su izbori raspisani za neki kasniji termin – 20. april onda bi drugi krug bio za prvomajske praznike”, naveo je Krivokapić.\nPredsjednik Skupštine je rekao da je smatrao da “građani Crne Gore imaju pravo da vjerske i državne praznike proslave bez izbornih procedura”.\nNavodeći da se na izborima 6. aprila glasa za „prvog izabranog predsjednika nezavisne Crne Gore“, on je pozvao građane da „daju doprinos kulturi dijaloga, tolerancije i suživota, odnosno svega onoga po čemu se Crna Gora prepoznaje i uvažava“.


Vesti, 20.04.2021, 10:30 AM\nWordPress je najavio da će možda automatski blokirati Googleovu novu tehnologiju praćenja FLoC na svim WordPress veb sajtovima.\nVeć neko vreme veb pregledači sve više blokiraju kolačiće za praćenje koje oglašavači koriste za oglašavanje bazirano na interesovanjima korisnika.\nKao odgovor na to, Google je predstavio novu tehnologiju praćenja pod nazivom Federated Learning of Cohorts, ili FLoC, koja koristi veb pregledač za anonimno kategorizovanje korisnika prema interesovanjima ili ponašanju na osnovu načina na koji pretražuju internet.\nNakon što je Google ovog meseca počeo da testira FLoC u Google Chromeu, zagovornici privatnosti su izrazili zabrinutost da Googleova implementacija FLoC-a samo zamenjuje jedan rizik za privatnost drugim.\nFLoC je otvoreno kritikovala Fondacija za elektronske granice (Electronic Frontier Foundation, EFF), a proizvođači veb pregledača Vivaldi i Brave, kao i pretraživač DuckDuckGo, uklonili su FLoC iz svog softvera ili napravili alate za njegovo blokiranje.\nPoslednji se saopštenjem oglasio WordPress, koji je rekao da oni Googleovu FLoC tehnologiju smatraju bezbednosnim rizikom i razmatraju blokiranje te tehnologije u budućim verzijama softvera.\n„WordPress ima oko 41% veba i ova zajednica može pomoći u borbi protiv rasizma, seksizma, LGBT diskriminacije i diskriminacije osoba sa mentalnim bolestima sa nekoliko linija koda“, kaže WordPress.\nWordPress je rekao da, iako će neki administratori verovatno želeti da omoguće ovu tehnologiju, oni verovatno znaju da zamene pomenuti kod. WordPress je takođe rekao da će možda dodati postavku koja omogućava administratorima da kontrolišu da li je FLoC dozvoljen.\nMeđutim, WordPress brine da će se oni koji ne znaju za ovu novu tehnologiju praćenja automatski uključiti u nju bez potpunog razumevanja šta ona podrazumeva. Stoga je u najboljem interesu korisnika da WordPress automatski onemogući tehnologiju.\n„Kada se izbalansiraju interesi zainteresovanih strana, potrebe administratora veb sajtova koji nisu ni svesni da je to nešto što treba da smanje, interesi korisnika i posetilaca tih sajtova jednostavno su ubedljiviji“, objašnjava WordPress.\nWordPress navodi da je ovo blokiranje planirano za WordPress 5.8, koji se očekuje u julu 2021. godine.\nKako se očekuje da će se FLoC uvesti ranije, WordPress razmatra mogućnost primene ovog koda i na ranije verzije.


Opširnije: Najbolji uslovi kasko osiguranja samo za vozače Toyota vozila Add new comment Datum poslednje izmene četvrtak, 30 jun 2016 21:48\nFiat čarolija koja je trajala 25 sati\nAuto kuća Kompresor u saradnji sa kompanijom Fiat tokom vikenda (17-18.jun 2016) organizovala je u svom prodajnom salonu manifestaciju pod nazivom „Noć čuda“. Pored akcijskih pogodnosti za više od 10 različitih modela Kompresor je ponudio i bogat zabavni program u kome su uživali mnogobrojni posetioci.\nOpširnije: Fiat čarolija koja je trajala 25 sati Add new comment Datum poslednje izmene sreda, 22 jun 2016 09:32\nDomaće tržište: Fiat u maju i dalje vodeći po prodaji\nRezultati prodaje automobila u maju mesecu i dalje idu u korist kompanije Fiat koja je i ovog meseca zabeležila više prodatih automobila nego Škoda. U premium segmentu Audi je zabeležio bolje rezultate nego BMW i Mercdes.\nOpširnije: Domaće tržište: Fiat u maju i dalje vodeći po prodaji Add new comment Datum poslednje izmene petak, 17 jun 2016 09:04\n"Noć čuda" u Auto kući Kompresor\nAuto kuća Kompresor 17. i 18. juna 2016. u Beogradu, u svom prodajnom salonu na Dorćolu organizuje svečanu manifestaciju nazvanu „Noć čuda“i tom prilikom posetiocima ponudiće vozila iz svog bogatog programa po znatno sniženim cenama.\nOpširnije: "Noć čuda" u Auto kući Kompresor Add new comment Datum poslednje izmene petak, 17 jun 2016 15:29\nMagična FCA noć – popusti od 600 do 9800€\nU okviru akcije kompanije Fiat Chrysler Automobili (FCA) pod nazivom “The night of Miracles”, pojedini automobili iz ponude pomenutih proizvođača, moći će da se kupe, zavisno od modela, uz popuste od 600 do 9.800€. U akciji učestvuju ovlašćeni prodavci FCA mreže, a traje od petka 17. juna u 17 časova do subote 18. juna u 18 časova.\nOpširnije: Magična FCA noć – popusti od 600 do 9800€ Add new comment Datum poslednje izmene četvrtak, 16 jun 2016 11:19\nFiat Punto servisna akcija Posebni uslovi kupovine za Renault i Dacia vozila\nStrana 9 od 297\tStartPrev45678910111213NextKraj\tAuto Godine 2016


U Interu haos, otkazan trening, da li je ovo Manćinijev kraj? - Sportske.net\nU Interu haos, otkazan trening, da li je ovo Manćinijev kraj?\nSituacija sve ozbiljnija, jutros su u pitanju bili nagoveštaji, direktor Ausilio odleteo preko "bare". U prvi plan iskočio AVB?\nInter ne da Ikardija ni za 60 miliona!"Sveci" preslišali Inter, Manćini na korak od odlaska!Napolitanci insistiraju, Inter neće da čujeJovetić: "Nisam zabrinut zbog Juventusa"Napoli već pronašao zamenu za Pipitu?\nPisali smo ovde o situaciji, sastanak sa Kinezima i Tohirom protekao je loše, za Manćinija nema produžetka ugovora, a izgleda da neće preživeti ni leto.\nOn sam je spreman da ode, rekao je da je umoran, javna je tajna da je nezadovoljan prelaznim rokom i odbijanjem novih vlasnika da dovedu Jaju Turea.\nU svakom slučaju, haotična situacija nije ništa novo za Inter, ali otkazan je trening, klub je saopštio da su u pitanju logistički problemi. Međutim, trening i dalje stoji u agendi na Interovom sajtu, planiran je pre polaska za Ameriku, pa mediji spekulišu da je u toku rastanak sa trenerom.\nU Ameriku je požurio i direktor Ausilio kako bi video šta se dešava, Manćini čeka da ga otpuste, neće se odreći 4.5 miliona evra koliko mu pripada u poslednjoj sezoni.\nKinezi su nervozni, pričalo se o Franku De Buru kao meti, ali je sada u prvi plan uskočio Andre Viljaš Boaš. Pitanje je ko će se od njih odlučiti za avanturu u situaciji kada je izvesno da Inter ne može da kupuje.\nŠto se kapitena Ikardija tiče, ponuda Napolija je odbijena iako je išla do 50 miliona evra sa bonusima, Argentinac, odnosno njegova supruga Vanda Nara se dogovorila oko plate od 6 miliona, klub je besan na Argentinku koja je preuzela ulogu menadžera.\nIpak, ne smeju da rizikuju nezadovoljstvo navijača i prodaju najboljeg strelca, tim pre što će teško naći zamenu. Jedina veća kupovina koju bi Inter mogao da obavi je da dovede Kandrevu, ali i sa italijanskim reprezentativcem ovaj tim nije dovoljno dobar da učini nešto više.\nTako tvrdi Manćini, ali se u klubu ne slažu, priča se da je glavni protivnik "Manćija, legendarni Zaneti koji želi da Leonardo preuzme klupu i sačuva mesto za Dijega Simeonea.\nU svakom slučaju, ništa nije dobro u ovom trenutku, videćemo tokom narednih 48 časova kako će se stvari rasplesti.


Predstavnik Ministarstva vanjskih poslova Egipta u posjeti Komori – Vanjskotrgovinska komora BiH\nPredstavnik Ministarstva vanjskih poslova Egipta u posjeti Komori\nU okviru svoje posjete Bosni i Hercegovini, pomoćnik ministra za evropske integracije u Ministarstvu vanjskih poslova Republike Egipat dr Badr Abdel Atyja, posjetio je i Vanjskoitrgovinsku/Spoljnotrgovinsku komoru Bosne i Hercegovine i tom prilikom je održao sastanak sa predsjednikom Komore Ahmetom Egrlićem. Sastanku je prisustvovao i ambasador Republike Egipat u Bosni i Hercegovini NJ.E. Yasser Abdelrahman Ali Sorour.\nKako je istaknuto na sastanku, uspješni politički i prijateljski odnosi dvije zemlje ne odražavaju se na ekonomske odnose i trgovinsku razmjenu koja nije zadovoljavajuća. Potencijala i mogućnosti za uspostavljanje poslovnih odnosa ima mnogo, ali su oni nažalost neiskorišteni. Stoga je zajednički stav prisutnih da komore u saradnji sa svim relevantnim institucijama trebaju uložiti dodatne napore i intenzivirati aktivnosti usmjerene ka razmjeni informacija od značaja za unapređenje ekonomske saradnje ali i umrežavanje samih privrednika kroz organizaciju posjeta poslovnih delegacija i B2B sastanaka. Predsjednik Egrlić je predložio i potpisivanje sporazuma o preferencijalnoj trgovini za pojedine robe za koje se utvrdi da u ovom trenutku predstavljaju najveći potencijal.\nZahvalivši se na posjeti, predsjednik Egrlić je prihvatio poziv gospodina Atyja da posjeti Kairo i Federaciju privrednih komora Republike Egipat zajedno sa delegacijom privrednika zainteresovanim za saradnju.


SNS, SVM i SPS - nova Vlada Srbije?\nPosle sednice Glavnog odbora SNS-a, lider te stranke Aleksandar Vučić najavio moguću koaliciju u vladi koja će imati 17 članova.\nSNS, SVM i SPS - to su stranke koje će najverovatnije činiti buduću Vladu Srbije, najavio je večeras, posle sednice Glavnog odbora SNS-a lider te partije Aleksandar Vučić.\nNovu Vladu Srbije uz Srpsku naprednu stranku činiće i Savez vojvođanskih Mađara, a kako je na današnjoj sednici Glavnog odbora SNS-a rekao lider te stranke Aleksandar Vučić, očekuje se odgovor Socijalističke partije Srbije, kojoj je takođe ponuđen ulazak u Vladu.\nU vladi, koja će imati 17 članova neće biti mnogo ministara iz SNS-a, rekao je još Vučić i dodao da će sa kompletnim sastavom vlade izaći pred vrh stranke 25. aprila, nakon čega bi vlada trebalo da bude formirana 27. aprila.\n"Nova demokratska stranka je rekla da ne želi sa Ivicom Dačićem da ulazi u Vladu. Dalje nisam želeo da razgovaram. Mi smo ponudili SPS-u, u skladu sa njihovom snagom, koja je značajno manja nego naša, ali imajući u vidu potrebu da pravimo Srbiju ujedinjenja, a ne Srbiju podela", izjavio je Vučić.\nVučić je pred članovima stranke izjavio da je minus u državnoj kasi 1,4 milijardi evra i najavio smanjivanje državnih izdataka gde god to bude bilo moguće, počeviši od javnih preduzeća do državne adminstracije.\nA o novoj Vladi danas je govorio i lider SVM-a Ištvan Pastor, koji je ostao pri stavu da njegova partija ne želi potpredsedničko ili ministarska mesta u Vladi, već da će imati državne sekretare u oblastima infrastrukture, poljoprivrede, privrede, socijalnih pitanja i zdravstva.\n"Ono što smo zapisali u izbornom programu, to će ući u program buduće Vlade. To je za nas ogroman iskorak. Iz tog razloga smo ubeđeni da je naša odluka da budemo deo parlamentarne većine bila odluka sa visokom dozom opravdanja", poručio je Pastor.\nPrema njegovim rečima, postoji šansa da SVM ponudi stručnjaka koji će biti u najužem timu Aleksandra Vučića, a ko će sve biti u Vladi je tema koja ovih dana zaokuplja pažnju javnosti i medija.\nPo tim spekulacijama, lider SPS-a Ivica Dačić mogao bi da računa na potpredsedničko mesto ili na fotelje ministra spoljnih poslova ili odbrane. Iz SPS-a bi u Vladi mogao da ostane i Aleksandar Antić, a sprekuliše se i da će novi predsednik parlamenta biti Žarko Obradović, čime se, po nagađanjima medija otvara prostor da Nebojša Stefanović pređe na mesto ministra policije.


Predsednik Skupštine grada Nikola Nikodijević osudio je napad na pripadnicu Komunalne milicije, koji se danas dogodio na Vidikovačkoj pijaci.\n- Najoštrije osuđujem današnji fizički napad na pripadnicu Komunalne milicije tokom vršenja službene družnosti iz domena njene nadležnosti. Svaki čin fizičkog nasilja je neprihvatljiv bez obzira na kontekst u koji se smešta, a posebno je neprihvatiljivo i za svaku osudu je fizički nasrtaj na lice u vršenju službene dužnosti - ukazao je Nikodijević.\nOn se zahvalio Ministarstvu unutrašnjih poslova na brzoj intervenciji i privođenju vinovnika ovog incidenta nadležnom tužilaštvu na dalje postupanje.\n- Održavanje komunalnog reda i poštovanje zakona i propisa osnova su uređenog života, naročito u velikom gradu kao što je Beograd. Apelujem na sve sugrađane da se savesno ponašaju, da poštuju propise i da svojim činjenjem nikada ne ugrožavaju bezbednost bilo kog pripadnika Komunalne milicije u vršenju njihovih dužnosti. Siguran sam da naši sugrađani razumeju da je neophodnost održavanja javnog komunalog reda pre svega u njihovom najboljem interesu i da će aktivnosti svih inspekcijskih službi uvek nailaziti na podršku i odobravanje građana – istakao je Nikodijević.


Predsednik Udruženja arhitekata: Raspisati konkurs za projekat "Beograd na vodi" – Nadlanu.com\nPredsednik Udruženja arhitekata: Raspisati konkurs za projekat "Beograd na vodi"\nObjavljeno 20. jan 2014. / 14:25:14\nOn je agenciji Beta kazao da pitanje da li je Beogradu na tom prostoru potreban još jedan tržni centar i to površine 200.000 kvadratnih metara, koji će umesto izlaska na reku, zatvoriti taj deo ili bi prednost trebalo dati kulturnim sadržajima.\nMarić je istakao da Udruženja arhitekata Srbije pozdravlja svaku inicijativu za uređenje tog dela grada, ali da je potrebno napraviti integralni, studiozan plan i uključiti građane i struku u kreiranje Beograda na Savi.\n“O silaženju centra Beograda na reke govori se i razmišlja niz decenija. Postoje predlozi koje je na projektu Treći milenijum objedinila Srpska akademija nauka i umetnosti osamdesetih godina prošlog veka, devedesetih je promovisan Europolis, a sad govorimo o Beogradu na vodi”, kazao je on.\nMarić je rekao da se objavljuju informacije o tome da će, koliko sutra, početi izgradnja Beograda na vodi i plasiraju se virtuelne slike u novinama, a da institucionalno arhitekti Srbije, osim možda pojedinci, nisu uključeni u taj projekat.\n“Čemu sad takva žurba kao da su trke? Valjda u ovoj našoj ojađenoj Srbiji treba, kada su ovakvi planovi u pitanju, pitati široki krug građana, arhitekata, inženjera, ekonomista”, upitao je predsednik Udruženja arhitekata Srbije.\nOn je ocenio i da se nerelani rokovi početka za početak i završetak tog projekta jer je potrebno izmestiti saobraćajnu infastrukturu, doneti odluke relevantne uprave, poštovati procedure i uraditi detaljne, a ne samo prostorne planove.\nBeograd na vodi: Niče i kula od 180 metara\nVučić: Al Abar u Beograd na vodi ulaže 3,1 milijardu dolara\nMali: “Beograd na vodi” počinje da niče krajem godine\nMarić je kazao da je pri realizaciji projekta potrebno voditi računa o uređenju dela na levoj, novobeogradskoj obali Save, za koji trenutno nisu predstavljeni projekti.\nKomapanija Igl hils (Eagle hills) iz Ujedinjenih Arapskih Emirata predstavila je rešenje za projekat Beograd na vodi, u koji će u prvoj fazi biti uloženo između 2,5 i 2,8 milijardi evra.\nPredviđena je izgradnja oko 1,5 miliona kvadratnih metara poslovnog, komercijalnog i stambenog prostora na oko 90 hektara zemljišta na desnoj obali Save. Najavljena je i gradnja kule visoke 180 metara, tržnog centra od 200.000 kvadrata, ali i zgrade opere, hotela i marine.\nVođa projekta Beograd na vodi Srđan Rupar najavio je da bi radovi mogli da počnu u septembru, da je rok za završetak šest godina i dodao da bi projekat mogao da otvori 200.000 radnih mesta.\nTrenutno 95 odsto zemljišta, od oko 90 hektara na kojima će biti izgrađen Beograd na vodi koriste Železnice Srbije.\nProjekat “Beograd na vodi” Srpska napredna stranka (SNS) predstavila je u izbornoj kampanji 2012. godine.\nProstor predviđen za gradnju je od novog železničkog mosta, kod Beogradskog sajma, do Brankovog mosta i ograničen je sa jedne strane Savom, a sa druge ulicama Savskom i Karađorđevom.\nNa prostoru planiranom za gradnju sada se nalaze Glavna železnička stanica i Beogradska autobuska stanica, koje bi zbog toga trebalo da budu izmeštene.\nDa bi se iz tog dela grada izmestio i transport opasnog tereta železnicom potrebno je izgraditi most na Dunavu, kod Vinče.\nO ideji o korišćenju tog prostora i “silasku Beograda na reke” govori se više od četiri decenije. Izmeštanje Glavne železničke stanice u Prokop, čija je gradnja počela 1977. godine bio je jedan od uslova da se za gradnju oslobodi oko 90 hektara uz obalu Save.


Na predstojećem Svetskom prvenstvu, koje će od 17. novembra do 3. decembra 2006. godine biti održano u Japanu, muška seniorska reprezentacija Srbije i Crne Gore igraće u gradu Sendai, u okviru grupe D sa Rusijom, Korejom, Tunisom, Kanadom i Kazahstanom, odlučeno je žrebom u Tokiju. Na istom prvenstvu, ali u ženskoj konkurenciji, "plave" odbojkašice igraće u Nagoji sa Italijom, Kubom, Turskom, Peruom i Egiptom. Svetski šampionat odbojkašica biće odigran od 31. oktobra do 16. novembra.\n- Imali smo povoljan žreb, i ja očekujem da odbojkaši, kao nosioci grupe, neće imati problema da se kvalifikuju u završnicu. Kanada, Tunis i Kazahstan nisu pravi protivnici za našu reprezentaciju - rekao je predsednik OSSCG Aleksandar Boričić uz napomenu da su "plavi" odbojkaši i Rusi apsolutni favoriti u grupi. Komentarišući žreb u Tokiju, prvi čovek naše odbojkaške organizacije osvrnuo se i na nerešen slučaj selektora muške reprezentacije.\n- Imamo vremena, ne moramo da žurimo, jer je prva akcija naše reprezentacije Svetska liga, koja će biti igrana tek u julu. Do proleća bi trebalo da znamo ko će da vodi ekipu na Svetskom prvenstvu - istakao je Aleksandar Boričić.


Radovi na Nikšićkom bazenu se privode kraju | Mladi Nikšića\nRadovi na Nikšićkom bazenu se privode kraju\nU Nikšiću je završeno preko 90 odsto građevinsko-zanatskih radova na rekonstrukciji bazena, u toku su radovi i na termo-tehničkim instalacija i osvjetljenju. To je saopšteno na konferenciji za novinare kojoj su prisustvovali predstavnici stručnog tima za praćenje realizacije aktivnosti na rekonstrukciji bazena, predstavnici JP „Sportski centar“ i pravni zastupnik Opštine Nikšić.\nPrema riječima Nebojše Adžić završene su sanacije i rekonstrukcije u konstruktivnom i energetskom smislu i pri kraju su građevinsko-zanatski radovi, tako da će bazen biti završen do kraja aprila i biti spreman za 26.april kada bi u njemu trebalo da se odigra meč između reprezentacija Crne Gore i Francuske, u preliminarnoj fazi Svjetske lige.\nPredrag Ivanović direktor Sportskog centra kazao je da su svi radovi urađeni po standardima međunarodne (FINA) i evropske plivačke asocijacije (LENA), kao i da će tročlana ekipa LENA-e krajem maja doći u inspekcijsku kontrolu bazena. Ivanović je kazao da sa rekonstrukcijom bazena, jedinog olimpijskog u Crnoj Gori, teku radovi i na malom bazenu i da će u narednom periodu staviti akcenat na plivanju. Podsjetio je da u Nikšiću postoji šest licenciranih trenera, da će u saradnji sa Plvačko-vaterpolo savezom krajem juna organizovati seminar kako bi i ostali profesori fizičkog vaspitanja, koji to budu željeli, stekli potrebnu licencu, kao i da slijedi potpisivanje sporazuma o saradnji sa nikšićkim Fakultetom za sport.\nŽivko Kecojević je istakao da tim za praćenje realizacije aktivnosti na rekonstrukciji bazena, konsultanti sa strane, kao i stručne službe Sportskog centra prate realizaciju svih poslova kako bi se novac za rekonstrukciju bazena, koji je uglavnom prikupljen na donatorskoj večeri, bio trošen na racionalan i domaćinski način, a svi poslovi urađeni kvalitetno.\nInvestitori rekonstrukcije bazena su Opština Nikšić i Vaterpolo i plivački savez Crne Gore. Oni su početkom aprila prošle godine organizovali donatorsko veče na kome je, od projektom predviđenih 1,2 miliona eura, prikupljeno nešto preko milion.\nCrnogorski dzudisti otputovali u Diseldorf\nPreminuo Rajko Nikolić


IPA SEKCIJA SRBIJA PODRŽALA MANIFESTACIJU „SAJAM BEZBEDNOSTI I PREVENCIJE“ | Internacionalna policijska asocijacija - Srbija\nInternacionalna Policijska Asocijacija – Sekcija Srbija je dana 29.11.2016. godine, učestvovala na „Sajmu bezbednosti i prevencije“ u Vrbasu. Manifestacija je održana sa ciljem da se građanima približi rad i funkcionisanje bezbednosnih činilaca i poboljša nivo bezbednosti u zajednici. Na sajmu su učestvovali pripadnici raznih policijskih jedinica, a sajam je bio predviđen za učenike šestog, sedmog i osmog razreda.\nPredstavnici Internacionalne Policijske Asocijacije su kroz razgovor sa manjim grupama učenika, radi kvalitetnije edukacije, pojasnili određene elemente bezbednosne kulture, potrebu za obazrivošću kako na ulici, tako i u saobraćaju, o načinima odbrane i prevencije. Takođe, ukratko su predstavljeni brojni projekti koje je IPA realizovala, na temu bezbednosti i prevencije, koji su izazvali veliku zainteresovanost.\nPredstavnici IPA su se upoznali sa ostalim učesnicima na sajmu, uspostavili nova prijateljstva i slikali se kako sa učesnicima sajma tako i sa zainteresovanim posetiocima. Pored Internacionalne Policijske Asocijacije, na sajmu su učestvovali i Specijalna Antiteroristička Jedinica, Žandarmerija, Interventna Policija, Sektor za Vanredne Situacije, Saobraćajna Policija, Agencija za bezbednost saobraćaja, Dom Zdravlja Vrbas, Grupa za maloletničku delikvenciju – PU Novi Sad, Fondacija „Tijane Jurić“ i drugi.\nManifestacija je uspešno završena, sa brojnim zadovoljnim posetiocima, i ostvarenim ciljem približavanja rada policije građanima i učenicima osnovnih škola.\nIPA Sekcija Srbija je još jednom pokazala da je u službi građana.


Dani opštine Stara Pazova - Van Gogh i Balkanika na Trgu\nsreda, 24 jul 2019 19:47\nU okviru proslave Dana opštine, na Trgu dr Zorana Đinđića u Staroj Pazovi koncerte će održati rok grupa Van Gogh, Sanja Ilić i Balkanika, dok će jedno veče biti posvećeno i lokalnim bendovima.\nKulturno leto počelo koncertom Topalka u Novoj Pazovi, u subotu u Vojki Garavi Sokak\nčetvrtak, 18 jul 2019 19:32\nOvogodišnje Pazovačko kulturno leto otvoreno je u sredu u Novoj Pazovi koncertom Milana Topalovića Topalka, a nastavlja se u subotu u Vojki koncertom Garavog Sokaka.\nDečije kulturno leto\nčetvrtak, 11 jul 2019 16:30\nU toku jula i avgusta deca u našoj opštini imaće priliku da na otvorenom prostoru prate nekoliko pozorišnih predstava i projekcija crtanih filmova.\nOpštinska smotra muzičkog stvaralaštva u Vojki\nutorak, 11 jun 2019 18:00\nU domu kulture u Vojki sutra će biti održana Opštinska smotra muzičkog stvaralaštva "Tradicija", na kojoj će učestvovati šest KUD-ova i udruženja građana iz Stare Pazove, Nove Pazove i Vojke.\nZavršena pokrajinska smotra amaterskih pozorišta\nponedeljak, 27 maj 2019 18:10\nU Staroj Pazovi je održan 56. Festival amaterskih pozorišnih društava Vojvodine. Žiri je za pobednika proglasio predstavu "Gospođica Julija" Kulturnog centra iz Kule.\nVeče stripa u biblioteci\nMatija Bećković u staropazovačkoj biblioteci\nStrana 4 od 88


VPN problem: Još jedno upozorenje za 50 miliona Windows 10 korisnika - BIGportal.ba\nVPN problem: Još jedno upozorenje za 50 miliona Windows 10 korisnika\n7 Jula, 2019 7 Jula, 2019 0179\nIzgleda da Windows 10 i dalje predstavlja „opasnu zonu“, budući da ne samo da se problemi gomilaju, već Microsoft ne nudi sve informacije o komplikacijama koje su u vezi sa funkcionisanjem ovog operativnog sistema.\nIzgleda da Windows 10 i dalje predstavlja „opasnu zonu“, budući da ne samo da se problemi gomilaju, već Microsoft ne nudi sve informacije o komplikacijama koje su u vezi sa funkcionisanjem ovog operativnog sistema. Tako je kompanija nedavno milione korisnika obavestila o još jednom problemu koji se priključio nizu onih koji još uvek čekaju rešenje.\nRadi se o tome da je Microsoft izdao obaveštenje u kojem stoji da bi poslednje ažuriranje KB4501375 moglo da utiče na rad Remote Access Connection Manager-a (RASMAN), što bi moglo da ima ozbiljne posledice. Jedna od najvećih bi svakako mogla da bude VPN konekcija, budući da RASMAN upravlja time kako se Windows 10 uređaji povezuju na internet, te predstavlja osnovni preduslov za pravilno funkcionisanje VPN servisa. Ovaj problem bi ozbiljno mogao da utiče na korisničko iskustvo, budući da veliki broj korisnika VPN koristi u različite svrhe – od bezbednosti na internetu do otključavanja Netflix i YouTube biblioteka, a iz kompanije tvrde da problem utiče samo na Windows 10 1903 – poslednju verziju operativnog sistema, što znači da ugrožava oko 50 miliona korisnika, budući da ih je toliko prešlo na novu verziju platforme.\nMicrosoft tvrdi da se Windows 10 nalazi na oko 800 miliona računara širom sveta, ali je taj podatak star nekoliko meseci, dok najnovije informacije ukazuju na to da se Windows 10 1903 verzija u junu našla na 6,3% od ukupnog broja Windows 10 računara (oko 50,4 miliona). Sve više problema sa Windows-om 10 moglo bi da utiče na nastojanja kompanije da Windows 7 korisnike motivišu da pređu na novije verzije operativnog sistema, budući da strah od komplikacija sve više uzima maha, i to ne bez razloga.\nHuawei CEO: HongmengOS je brži nego Android i MacOS, ima rasprostranjeniju primjenu\nZbog štrajka čistačica na splitskom aerodromu, šefovi čiste toalete\n“Ministar goni Đokovića jer se plaši uticaja na antivakcinaše”\n“Nema pobjednika u Đokovićevoj sagi – sem 127 igrača”


Kraj višedecenijske prakse: Neće se objavljivati imena novorođenčadi upisanih u matične knjige rođenih | Glas Banja Luke - Nezavisni online magazin\nKraj višedecenijske prakse: Neće se objavljivati imena novorođenčadi upisanih u matične knjige rođenih\nBANJA LUKA, 14. septembra – U Banjaluci se više neće objavljivati imena novorođene djece u sredstvima javnog informisanja kao što je to do sada bio slučaj, potvrdili su u nadležnom odjeljenju Gradske uprave.\nOdjeljenje za opštu upravu su objasnili da je izmijenjena dosadašnja praksa da se upisi novorođene djece obavlja dolaskom roditelja ili punomoćnika u matične službe lokalnih zajednica, nego se, u skladu sa Pravilnikom o postupku izdavanja i obrascu prijave rođenja djeteta popunjavanje podataka o novorođenčetu i njegovim roditeljima obavlja u zdravstvenim ustanovama Republike Srpske.\nPopunjena prijava se elektronskim putem, dostavlja nadležnim ustanovama, a Matičnoj službi i elektronski i u papirnoj formi.\n– S obzirom na to da se roditelji, radi upisa djeteta u matične knjige rođenih, ne pojavljuju pred matičarem (izuzev u malom broju slučajeva kada je to neophodno), više ne postoji mogućnost da roditelji daju saglasnost da se podaci o njima, i njihovoj bebi, objavljuju u sredstvima javnog informisanja – poručili su u resornom Odjeljenju.\nOni su napomenuli da je objavljivanje podataka o bebama i njihovim roditeljima bila višedecenijska praksa u gradu Banjaluci, te da objavljivanje podataka, ni do sada, nije imalo uporište u samim propisima, već u dobroj volji roditelja koji su željeli da se rođenje njihove bebe objavi u sredstvima javnog informisanja, i za to su davali izričitu pismenu saglasnost matičarima Grada Banjaluke.\n– Ova mogućnost se sada „izgubila“ i vrlo vjerovatno je da će mnogi roditelji ostati uskraćeni da, i na ovakav način, ovjekovječe rođenje novog člana njihove porodice – poručuju iz Odjeljenja.\nPrethodni članakUdario ženu na pješačkom prelazu, pa zapalio auto: Izuzetno teško zdravstveno stanje povrijeđene Banjalučanke\nNaredni članak“JE LI STIGLA BOSA?” Beogradski aerodrom objavio prepisku sa nestrpljivom prijateljicom putnice (FOTO)


Pompeo: SAD nastavljaju da predvode svet u zdravstvenoj i humanitarnoj pomoći\nDržavni sekretar Majk Pompeo (levo) na brifingu u Beloj kući sa predsednikom Donaldom Trampom (Foto: Reuters/Kevin Lamarque)\nAmerički državni sekretar Majk Pompeo najavio je da će SAD izdvojiti dodatnih 225 miliona dolara u medicinskoj, humanitarnoj i ekonomskoj pomoći kako bi dalje unapredile napore u borbi protiv Kovida 19 širom sveta.\n"Zahvaljujući darežljivosti američkog naroda koja je bez premca i naporima vlade SAD nastavljamo da predvodimo svet u odgovoru na pandemiju Kovida 19, kada je reč o humanitarnim aktivnostima i zaštiti javnog zdravlja. Ovim nadograđujemo to liderstvo", saopštio je Pompeo.\nAmerička vlada je prethodno već rasporedila skoro 274 m iliona dolara pomoći u borbi protiv koronavirusa širom sveta, navodi se u saopštenju državnog sekretara i podseća da je u poslednjih 20 godina, Vašington izdvojio više od 140 milijardi dolara samo u oblasti zdravstvene pomoći\n"SAD su neprikosnoveni lider u pružanju zdravstvene i humanitarne pomoći, širom sveta", naglasio je Pompeo i dodao:\n"Pandemije ne poštuju granice. Tokom decenija američkog globalnog liderstva u oblasti zdravstvene i humanitarne pomoći, videli smo da su se pametne i streateške investicije pokazale ključnim u zaštiti domovine. Kao što se to u prošlosti pokalazo, možemo se boriti protiv pandemije kod kuće i pomoći drugim nacijama da spreče širenje zaraze u inostranstvu".\nPompeo je podsetio da Amerikanci ne pružaju pomoć samo kroz vladina sredstva, navodeći da su građani SAD velikodušno uputili donacije u vrednosti više od jedne i po milijarde dolara ljudima ugroženim zbog pandemije Kovida 19 širom sveta, preko privatnih firmi, neprofitnih grupa i verskih organizacija.\n"Znam da ćemo nastaviti da to radimo i u nedeljama i mesecima pred nama, kao najveći humanitarci sveta", zaključio je Pompeo.\nLuk Kofi: NATO bi morao da uradi više u borbi protiv koronavirusa\nEksperti: Ukoliko se Amerika bude bavila isključivo sobom, KOVID 19 biće prednost za Kinu\nPompeo za Glas Amerike o Venecueli, Iranu, Nikaragvi


"Umesto trošenja novca na stadion - besplatni udžbenici" - NOVA portal\n„Umesto trošenja novca na stadion – besplatni udžbenici“\nPolitika Autor:Beta27. jan. 202123:02\nPotpredsednica Stranke slobode i pravde (SSP) Marinika Tepić izjavila je da svakom detetu u Srbiji treba obezbediti besplatne udžbenike, a posebno deci koja žive u siromaštvu, koje prema statistici Unicefa u Srbiji ima 115.000. Komentarišući obrazovanje u Srbiji, Tepić je za Radio-televiziju Srbije rekla da bi besplatni udžbenici i obrok, koštao Srbiju 150 miliona evra.\n„Prosveta i obrazovanje u Srbiji je poniženo. Trenutno može da se obezbede besplatni udžbenici za sve učenike u Srbiji osnovnih i srednjih škola, što košta manje od nacionalnog stadiona koji planira da se gradi“, kazala je ona.\nPrema njenim rečima, Srbija trenutno može da obezbedi besplatne udžbenike, ali ih je vlast „ukinula da bi trošila na novogodišnju rasvetu i svoje kombinacije sa izdvačima“, kako ona kaže, to najviše utiče na roditelje.\n„Najveće žrtve u slučaju besplatnih udžbenika su roditelji i deca, jer se odriču odeće i obuće da bi deci kupili knjige, a neki podižu i kredite“, kazala je Tepić.\nTepić je ocenila da je potrebno uvesti školske uniforme, jer bi na taj način učenici osetili da pripadaju datom kolektivu.\nTo bi doprinelo i smanjenju socijalnih razlika među učenicima, dodala je ona.


Реметић: Срби и њихов језик посебно угрожени у БиХ - Јадовно 1941. - КУЛТУРА СЈЕЋАЊА\nRemetić: Srbi i njihov jezik posebno ugroženi u BiH\nAkademik Slobodan Remetić ukazao je danas da su Srbi i njihov jezik posebno ugroženi na prostoru BiH gdje se na sve načine i sve agresivnije protežira i pokušava u međunarodne projekte uvesti novozemaljski takozvani bosanski jezik.\nBeograd – SANU Foto: SRNA\n„Nigde se kao na prostoru BiH ne juriša takvom žestinom na ukupnu srpsku jezičku i književnu baštinu. Prisvajaju se dela srpskih pisaca, otimaju se srednjovekovni spomenici. Na sve načine i sve agresivnije protežira se i pokušava u međunarodne projekte uvesti novozemaljski takozvani bosanski jezik, iza čijeg naziva stoje prozirni razlozi“, rekao je Remetić.\nPredsjednik Srpskog nacionalnog vijeća Milorad Pupovac rekao je da se srpski jezik u posljednjih 25 godina suočava sa okruženjem „svojevrsnih identitetskih jezika nastalih u procesu osamostaljivanja pojedinih naroda i država“.\nOn je, uporedivši Crnu Goru i Hrvatsku, naveo da je u Crnoj Gori veći broj onih koji se deklarišu da govore srpski jezik nego što je onih koji se izjašnjavaju kao Srbi, dok je u Hrvatskoj obrnuto.\n„U Hrvatskoj je znatno više onih koji se izjašnjavaju kao Srbi, a tek, možda, 40 ili 50 odsto od tog broja kažu da govore srpskim jezikom. Moramo se posvetiti tome da proučimo kakve su to jezičke političke sredine u kojima Srbi žive i treba da razvijaju specifične procese standardizacije jezika. To bi trebalo da bude jedna od tema ovog odbora“, kaže Pupovac.\nPredsjednik SANU Vladimir Kostić istakao je da je srpski jezik jedno od najkompetentnijih oružja koje Srbi imaju na svim prostorima gdje žive, ne samo zato što se na njemu ostvaruje kultura i komunikacija, već i zato što je u osnovi srpskog nacionalnog, etničkog i identitetskog korpusa.\nMinistar kulture i informisanja Srbije Vladan Vukosavljević upozorio je da je upotreba ćirilice, pisma srpskog jezika, ugrožena, te napomenuo da je pismo živo onoliko koliko se koristi.\n„Ako danas ne pokrenemo snažne korake u vezi sa zaštitom i afirmisanjem korišćenja ćirilice na svim mestima doći ćemo u situaciju da se nekog datuma u budućnosti neko probudi i konstatuje da ćirilice više nigde nema, osim u našoj svesti. To bi bio istorijski poraz ovog naroda“, upozorio je Vukosavljević.\nOn je naglasio da je jezik bez sumnje jedan od državotvornih elemenata i istakao da se poznavanje ćirilice ne dovodi u sumnju, ali da je upotreba upitna.\nVuskosavljević je rekao da je Ministarstvo kulture napravilo nacrt strategije kulturnog razvoja od 2017. do 2027. godine i da su primijećena su dva suštinska problema, a to su definisanje dimenzija srpske kulture i kulturnog prostora.\n„Jasno smo naglasili da ono što važi za druge mora da važi i za Srbiju i njen narod. Srpski kulturni prostor je prostor na kojem je srpski narod tokom istorijskog trajanja ostavio nesumnjive tragove svog materijalnog i nematerijalnog kulturnog nasleđa“, naveo je Vukosavljević.\nIstičući da se moraju razlikovati politički i kulturni prostor, on je napomenuo da na političkom prostoru vladaju ustav i zakon jedne države i ograničen je granicama te države, dok su kulturni prostori nešto živahnija kategorija – oni prevazilaze političke granice, prelaze u druge oblasti.\n„Prema tome, srpski kulturni prostor uz izvesna uslovljavanja može da se posmatra kao prostor od Skadra i Drača, preko Dubrovnika, Rijeke i Trsta, pa i preko Beča, Sent Andreje, Arada, Temišvara i slično“, rekao je Vukosavljević.


Zašto je Balkan evropska arena?\nV. B.\t 14. oktobra 2016. 14:48\nAmerički institut za strategijska predviđanja Stratfor procenjuje da je Balkan još jedna “evropska arena” koja će privući pažnju Rusije i Zapada u poslednjem kvartalu ove godine.\n“Posle spornog referenduma u Republici Srpskoj koji je održan uprkos odluci Ustavnog suda BiH, pripreme za dalje poteze bosanskih Srba u cilju učvršćivanja njihove autonomije na uštrb federalnih institucija dovešće do tenzija među etničkim grupama u toj zemlji”, naveo je Stratfor u svojim prognozama za četvrti kvartal 2016.\nTo će, ocenjuje se u tekstu, za sada ostati sukob niskog intenziteta, ali “podrška Moskve srpskom stavu i mogućnost izbijanja etničkih trvenja pruža Rusiji još jednu arenu za posredovanje u pregovorima sa Evropljanima i Amerikancima”, smatra američki institut.\nU međuvremenu, kako predviđa, Evropska unija će verovatno dozvoliti zemljama duž balkanske migrantske rute da granice zadrže zatvorenim, kako bi obeshrabrile migrante u pokušaju da dopru do tog bloka.\nDebata u EU će, prognozira Stratfor, krenuti i u pravcu pružanja veće finansijske pomoći zemljama u Africi i na Bliskom istoku, kako bi se tamošnje vlade podstakle da učine više u sprečavanju emigracije stanovništva.\nTokom poslednjeg kvartala 2016. godine, Evropska unija će debatovati i o svojoj politici u pogledu Rusije, navodi se u predviđanjima američkog instituta, uz ocenu da će to, još jednom, izneti na videlo unutrašnje podele zbog politike tog bloka prema Moskvi, posebno kad je reč o sankcijama vezanim za krizu u Ukrajini.\n“Sankcije će ostati na snazi u četvrtom kvartalu, ali zamor od sankcija i intenzivno lobiranje Rusije u Evropi podstaći će žustru debatu o tome kako pristupiti glasanju o ruskim sankcijama početkom 2017. godine i da li razmotriti njihovo delimično ublažavanje u zamenu za napredak u poštovanju Protokola iz Minska”, naveo je Stratfor.\nAmerički institut prognozira i da će u poslednjem kvartalu tekuće godine tri glavna faktora uticati na zategnute odnose između Rusije i Zapada – odbrojani dani administracije predsednika SAD Baraka Obame, predstojeće glasanje EU o sankcijama protiv Rusije i ekonomski stres uz raspravu u budžetu u Kremlju.\nMoskva će, navodi Stratfor, iskoristiti razjedinjenost EU u nastojanju da izdejstvuje ublažavanje sankcija, apelujući na zemlje koje su otvorenije za mogućnost smanjenja kaznenih mera kao što su Italija, Grčka, Mađarska, Slovačka i Kipar.\n“Sjedinjene Američke Države će, međutim, nastaviti da pritiskaju države članice EU da produže sankcije, sve dok Rusija ne preduzme više koraka u cilju primene sporazuma iz Minska”, zaključuje američki institut.\nKako se izračunava brzina bežanja Jevreja iz koncentracionog logora?\nVisina dimnjaka puta brzina vetra...


Počinje testiranje za YES program stipendirane razmjene srednjoškolaca - GraniceDoboja.info\nU Doboju će se u subotu, 12.10.2019. godine od 12 do 13 časova održati informativni razgovor o YES programu stipendirane razmjene srednjoškolaca između Bosne i Hercegovine i Sjedinjenih Američkih Država, koji je finansiran od strane Vlade SAD-a i kojeg provodi međunarodna organizacija American Councils for International Education.\nu utorak, 15. oktobra, 2019. od 9 do 14 sati u KŠC „Bl. Ivan Merz“ Banja Luka,\nu srijedu, 16. oktobra, 2019. od 9 do 14 sati u JU Narodnoj biblioteci „Derviš Sušić“ u Tuzli,\nUčenici sa smetnajma u razvoju koji pohađaju srednje škole takođe se mogu prijaviti na testiranje za YES. Svake godine, oko 15 učenika sa smetnjama u razvoju učestvuje u ovome programu i odlazi u Ameriku. Kako bi mogli da učestvuju u YES-u, ovi učenici moraju biti upisani u srednju školu i biti rođeni između 15. februara 2002. godine i 15. jula, 2005. godine.\nNikolina Garača – [email protected] , 065-032-935 , 065-420-777\nPRETHODNI POST Previous post: KONKURS u USORI: Traži se više radnika u FERRETTO GROUP\nSLJEDEĆI POST Next post: FOCUS MEDICA Doboj: Počela je REGISTRACIJA NOVIH pacijenata kod porodičnog DOKTORA do 31. decembra


Piletina iz BiH na nivou one iz EU » pressing.ba\nPiletina iz BiH na nivou one iz EU\nKvalitet domaćeg pilećeg mesa je na nivou Evropske unije jer se u Bosni i Hercegovini ne koriste genetski modifikovani proizvodi u proizvodnji stočne hrane - izjavio je potpredsjednik Koordinacionog odbora peradara BiH i izvršni direktor u firmi "Madi" Tešanj Edin Jabandžić.\n25.09.2016 u 12:26\n"Madi" i ostali proizvođači iz tog odbora, kako je dodao, spremni su za posjetu FVO inspekcije iz Dablina i nadaju se da će konačno dobiti zeleno svjetlo za izvoz svojih proizvoda na tržište EU. Prilikom ranije posjete inspektora problem je bio u tome što sistem kontrole "od polja do stola" na nivou države nije dobio prolaznu ocjenu.\n- Što se tiče samih klaonica, koliko je meni poznato, za izvoz su se kandidovale tri. Iz Dablina su najavili pretposjetu i u 'Madiju' su 7. oktobra, dakle, već za nekih 15-ak dana. Nakon toga bi u dogledno vrijeme trebala uslijediti zvanična posjeta, te njihov konačni izvještaj na kojem nivou je BiH, odnosno šta je uradila država, a šta mesna industrija i hoćemo li konačno dobiti dozvolu za izvoz u EU - naglasio je.\n- 'Madi' je u ovom momentu lider u proizvodnji pilećeg mesa u BiH i svakako da se nadamo i radujemo tom izvozu da bismo u potpunosti uposlili sve naše kapacitete – dodao je.


Predsednik SAD u Beloj kući govori o nestanku novinara Džamala Kašogija\nPredsednik SAD Donald Tramp ocenio je da bi “odmetnici” mogli biti ubice saudijskog novinara Džamala Kašogija, koji je poslednji put viđen pre dve nedelje kako ulazi u konzulat Saudsijke Arabije u Istanbulu.\nTramp je rekao da je sa saudijskim kraljem Salmanom razgovarao telefonom 20 minuta i da mu je kralj preneo da ne zna šta se dogodilo Kašogiju koji je inače bio kritičar saudijskog princa Mohameda bin Salmana, naslednika saudijskog trona.\n“Veoma snažno je porekao da ima bilo kakve veze sa nestankom. Ne znam tačno na šta je mislio, ali je meni zvučalo kao da je moguće da su ubice odmetnici, ko zna?”, kaže Tramp.\nAmerički predsednik je poslao državnog sekretara SAD Majka Pompea u Rijad kako bi sa Salmanom razgovarao o nestanku novinara Džamala Kašogija. Tramp je obećao da “ništa neće ostati nerasvetljeno” u vezi sa njegovim nestankom.\nAktivisti za ljudska prava sa fotografijom Džamala Kašogija ispred konzulata Saudijske Arabije u Istanbulu\nNovinar Džamal Kašogi, inače dopisnik američkog Vašington Posta, otišao je 2. oktobra u konzultat Saudijske Arabije u Istanbulu, kako bi sredio papire za ženidbu.\nTurski zvaničnici od početka tvrde da su Kašogija ubili Saudijci u konzulatu, dok Saudijska Arabija takve optužbe naziva neosnovanim. Ni jedna ni druga strana nisu dostavile dokaze za svoje tvrdnje.\nIpak, u nedelju su saudijski kralj Salman i turski predsednik Redžep Tajip Erdogan razgovarali o formiranju zajedničke radne grupe koja bi se bavila nestankom Kašogija.\nAmerički predsednik Donald Tramp je u intervjuu za emisiju 60 minutes da će Saudijska Arabija biti “strogo kažnjena” ako se utvrdi da je novinar Džamal Kašogi ubijen u saudijskom konzulatu. Rijad je najavio da će odgovoriti na Trampove potencijalne mere protiv Saudijske Arabije.\nTramp je rekao da “niko još ne zna šta se desilo u konzulatu, ali da je verovatno da će se utvrditi ako je saudijski princ naredio ubistvo Kašogija i da će SAD biti veoma besne ako je to tačno”.\nSaudijski princ Mohamed bin Salman sa predsednikom Donaldom Trampom u Beloj kući, 20. marta 2018.\nPredsednik SAD je rekao da raskidanje sporazuma sa Saudijskom Arabijom o prodaji oružja nije opcija jer “ne želi da ugrozi poslove”.\nU znak protesta zbog Kašogijevog nestanka, nekolicina američkih biznismena se povukla sa biznis foruma o investicijama koji je trebalo da bude održan u Rijadu i koji je poznat pod nazivom “pustinjski Davos”. Ali nije jasno hoće li na forumu učestvovati i američki sekretar za finansije Stiven Mnučin – republikanski senator Marko Rubio je za CNN rekao da je Mnućin otkazao odlazak, dok je ekonomski savetnik u Beloj kući Leri Kadlou kazao da Mnučin ipak planira da ide.


Verbić: Ko ne zaključi ocenu, taj je promašio profesiju – Gradskibiro.rs\nVerbić: Ko ne zaključi ocenu, taj je promašio profesiju\nBEOGRAD, 25. marta 2015. (Beta) – Ministar prosvete Srđan Verbić izjavio je danas da neće dozvoliti da se na kraju školske godine ne zaključe ocene đacima, kao i da su direktori u obavezi da pokrenu disciplinske postupke protiv nastavnika koji su se ponašali nezakonito.\n“Da li mislite da će bilo ko dozvoliti da se ne zaključe ocene i da se školska godina ne završi regularno. To niko neće dozvoliti”, rekao je Verbić novinarima u Beogradu, posle sastanka sa predstavnicima Unije poslodavaca Srbije.\nOn je kazao da umesto nastavnika koji ne žele da zaključe ocene, to po zakonu može da uradi nastavničko veće.\n“Ako neko iz obrazovnog sistema neće da zaključi ocenu, ja mislim da je taj promašio profesiju”, ocenio je ministar.\nUpitan da li ministarstvo ima dokaze da su nastavnici u pojednim školama napadali jedni druge, zbog čega je najavio pokretanje disciplinskih postupaka, Verbić je odgovorio da nema konkretne dokaze, već samo informacije.\nOn je kazao da se radi na pojedinim slučajevima i precizirao da disciplinske postupke ne pokreće Ministarstvo, već direktori škola.\n“Disciplinski postupci su obaveza direktora ukoliko postoji ponašanje koje ugrožava rad škole na nezakonitn način i ja se nadam da dirketori znaju šta su njihovi zaposleni radili”, rekao je on.\nVerbić je naglasio da plate zaposlenima u prosveti nisu smanjene, već da oni nisu isplaćeni za ono što nisu radili.\n“Sami organizatori štrajka kažu da više od 130 časova nije odrađeno, zašto bi to bilo isplaćeno”, rekao je on.\nOdbacio je navode da se pričom o višku zaposlenih vrši pritisak na prosvetare koji su u štrajku i istakao da su na rešavanju tog\nproblema insistirali sami sindikati.\n“Priča o višku zaposlenih nema veze sa štrajkom”, kazao je Verbić i dodao da deca zbog štrajka trpe posledice koje sada ne mogu da se isprave.\nČlanovi Unije sindikata prosvetnih radnika i Sindikata radnika u prosveti Srbije su u štrajku i održavaju skraćene časove od 17. novembra 2014. godine.\nPrema procenama ta dva sindikata, skraćena nastava odvija se u oko 500 škola u Srbiji.


Tajne osvajačke ambicije Nemačke na Balkanu - WebTribune\nHome/SPEKTAR/Tajne osvajačke ambicije Nemačke na Balkanu\nTajne osvajačke ambicije Nemačke na Balkanu\n17. маја 2019.\tSPEKTAR Ostavite komentar\nNjemačka i Evropska unija pokazale su u poslednje vrijeme da nemaju kapaciteta da rješavaju probleme na Balkanu, što pokazuje i nedavni balkanski samit u Berlinu koji je u stvari objelodanio, između ostalog, i ko stoji, recimo, iza opstruisanja formiranja Savjeta ministara u BiH već punih osam mjeseci nakon izbora.\nZašto na famozni samit u Berlinu kancelarka Merkelova nije pozvala legitimno izabrane članove Predsjedništva BiH, Milorada Dodika, Šefika Džaferovića i Željka Komšića? Jedini predstavnik BiH koji je pozvan u Berlin bio je predsjedavajući Savjeta ministara, u tehničkom mandatu, Denis Zvizdić?\nNije li upravo Njemačka imala i prećutnu saglasnost posle odluke privremenih vlasti u Prištini o uvođenju taksi na uvoz robe BiH i Srbiji?\nZa svu svoju akciju u BiH Njemačka je odabrala SDA Bakira Izetbegovića, preko koje opstruiše formiranje Savjeta ministara već skoro punih osam mjeseci nakon izbora, dok je za akciju u Prištini odabrala Ramuša Haradinaja, koji se kao i Njemačka protivi promjeni granica na Kosovu, odnosno Balkanu, to jest, zalaže se za očuvanju cjelovitosti Kosova pod privremenom prištinskom vlašću.\nUloga Denisa Zvizdića u Berlinu sada posle samita potpuno je prepoznata i objelodanjena. On je po Njemačkom scenariju na neki način bio zadužen za provokaciju predstavnika Srbije, predsjednika Vučića i držanje strane Ramušu Haradinaju, a da ni u jednom momentu nije zatražio ukidanje taksi, ako ne Srbiji, ono bar zemlji koju je, po Njemačkom nalogu, predstavljao u Berlinu. Ovako, pojavljivanjem Zvizdića u Berlinu, koji je preuzeo ulogu provokatora na štetu dobrosusjedskih odnosa, BiH je pokazala da nema kapaciteta da funkcioniše kao normalna država.\nDefinitivno, nezadovoljno izborom Trampa i „bregzitom“ sadašnje vođstvo Njemačke pokušava da nastavi politiku globalnog intervencionizma, što se može vidjeti na Balkanu sada, u BiH (neformiranjem Savjeta ministara BiH) i Kosovu (takse). Borba za prevlast na političke tokove na Balkanu do sada je za Njemačku bila poprilično neuspješna i ispod mogućnosti jedne SAD i Rusije, koje mnogi vide kao vodeće rivale na Balkanu.\nSam Berlinski proces koji je inicirala kancelarka Merkelova u Berlinu 2014, imao je za cilj da poveže region infrastrukturno i privredno. Rezultati posle pet godina su poražavajući i suprotni od onoga šta su ciljevi ove inicijative. Sada Njemačka pokušava da nastavi politiku globalnog intervencionizma na Balkanu sa saveznicima poput SDA, Zvizdića i Haradinaja.\nDa li će SDA dobiti signal iz Berlina da pristupi formiranju Savjeta ministara, možda će biti jasno posle izbora za Evropski parlament, koji su zakazani za kraj ovog mjeseca.\nAutor teksta je Zvonko Bošković (Sputnik)


Vlada RS: Za realizaciju Akcionog plana zapošljavanja 16.901.413 KM\nPomoćnik ministra rada i boračko-invalidske zaštite Republike Srpske Mira Vasić rekla je da je Vlada za ove namjene obezbijedila dodatnih 5.973.000 KM, te podsjetila da je Akcionim planom koji je usvojen 16. juna bilo planirano 10.928.000 KM za zapošljavanje 2.209 lica.\n“S ciljem realizacije Akcionog plana Ministarstvo rada i boračko-invalidske zaštite i Zavod za zapošljavanje su raspisali javni poziv poslodavcima i nezaposlenim licima da podnose aplikacije za zapošljavanje, odnosno samozapošljavanje”, rekla je Vasićeva na konferenciji za novinare u Banjaluci nakon sjednice Vlade Republike Srpske.\nVasićeva je rekla da je Vlada donijela odluku o zbrinjavanju radnika Fabrike “Unis” iz Dervente tako da za njih 114 koji su zbog otvaranja stečajnog postupka ostali bez posla, a ne mogu posredstvom Zavoda za zapošljavanje ostvariti pravo na osiguranje od nezaposlenosti, izdvoji 358.557 KM za te namjene.\n“Vlada je ujedno obezbijedila i 115.220 KM za 12 radnika Unisa koji su stekli uslove za starosnu penziju”, navela je Vasićeva.\nTags #Vlada RS #zapošljavanje\nDomaća zadaća za 6. razred: Geografija - Uvod u geografiju


Polovan Hyundai Sonata - cena automobila\nHyundai Sonata je automobil srednje klase koji južnokoreanski proizvođač automobila proizvodi od 1985. godine. U toku svoje duge istorije ovaj automobil je mnogo puta menjan i unapređivan, tako da model poslednje, sedme, generacije koji je izbačen za 2015. godinu ne liči mnogo na svog pretka iz 1985. godine.\nCene polovnih automobila su različite s obzirom da se radi o modelu koji se proizvodi više decenija. Jako stari modeli se mogu naći za par stotina evra dok cene novojih modela idi znatno preko 10.000 evra. Prema podacima sa sajtova www.polovniautomobili.com i www.mojauto.rs polovan Hyundai Sonata 2.0 VGT CRDi GLS, 2007. godište, na dizel, koja je prešla 140.000 km košta 5.960 evra, a Hyundai Sonata 2.4 GLS, 2006. godište, koja je prešla 102.000 km, na benzin košta 3.100 evra. Najskuplji model u auto oglasima je Hyundai Sonata 2.0CRDi Premium 19 Zoll, 2008. godište, prešla 73.000 km na dizel, košta 12.990 evra.\nHyundai-jeva vozila su veoma pouzdana i dugotrajna što je i sam proizvođač potvrdio uslovima garancije mnogo boljim nego kod konkurencije. Sonata je na crash testu osvojila četiri od pet zvezdica, što je veoma dobar rezultat. Sigurnosna oprema uključuje šest vazdušnih jastuka, što je za svaku pohvalu\nnetsrbija > automobili > cene polovnih automobila > Polovan Hyundai Sonata - cena automobila


Kakvi su muškarci kad se zaljube: Škorpija se odriče svih poroka – Rak ispunjava sve želje – Haber.ba\nKakvi su muškarci kad se zaljube: Škorpija se odriče svih poroka – Rak ispunjava sve želje\nKakvi su muškarci kad se zaljube\nIako je impulsivan, zbog vas je u stanju da zaboravi obaveze i dogovore, otkaže put, pa čak i utakmicu. Ne čeka da ga primetite nego vam odmah bode oči, naročito ako delujete kao neosvojiva tvrđava. Tada postaje najšarmantniji i najduhovitiji muškarac u društvu, jer želi da imate oči samo za njega i drsko vas gleda nestrpljiv kao dečak koji očekuje čokoladu na poklon, piše “Infopult.info“.\nVaš partner uživa u svim zadovoljstvima koje život pruža i to punim plućima.. Ali, ako je toliko opčinjen vama da se odrekao svojih želja u vašu korist, i ako vam prašta i mane, a vaše vrline kuje u zvezde, na dobrom ste putu da budete ona kojoj će, zbog njega, zastati dah. Jer, može se odreći svih svojih poroka, baš onda kad ste pomislili da je nestala ona nit koja vas je spajala.\nJARAC Ukoliko bi vaš praktični, ali intuitivni partner shvatio kako se iza vaše maske ozbiljnosti i nezavisnosti, krije želja za ostvarivanjem vaših skrivenih, ali najvećih snova i potreba, bio bi na dobrom putu da vas zadivi. Ukoliko bude razumeo vaše želje i podržao vašu kreativnost tako što će vam omogućiti da se posvetite umetnosti, dizajnu, pisanju, slikanju ili komponovanju, umećete da to cenite.


Jahorina: BiH potrebni alternativni izvori snabdijevanja gasom - Biznis Info\nYou are at:Home»Energija»Jahorina: BiH potrebni alternativni izvori snabdijevanja gasom\nJahorina: BiH potrebni alternativni izvori snabdijevanja gasom\n“BiH trenutno ima samo jedan izvor snabdijevanja prirodnim gasom i mora učiniti napore da obezbijedi alternativne izvore. Država mora odabrati najpovoljniju opciju snabdijevanja kako bi diversificirala izvore snabdijevanja i osigurala da građani i privreda ne ostanu bez ovog važnog energenta“, istakao je šef USAID misije u BiH, Peter Duffy, na otvaranju konferencije “Opcije razvoja sektora prirodnog gasa u Bosni i Hercegovini“ koja se danas i sutra održava na Jahorini.\nUz preporuke za donošenje zakonskog i regulatornog okvira u sektoru gasa kako bi se uskladio sa zahtjevima Energetske zajednice, danas će biti predstavljena i aplikacija za izračun transportnih tarifa koja na osnovu ulaznih podataka rezultira nizom mogućih scenarija koji će biti prezentirani na konferenciji.\nOvi rezultati mogu pomoći donosiocima odluka da se na osnovu proračuna tarifa opredijele za najbolji način reguliranja sektora gasa u Bosni i Hercegovini.\nKompletan tok konferencije moguće je pratiti u živom prijenosu putem USAID YouTube kanala.


GLAVNA TEMA OVIH DANA - TREĆA DOZA VAKCINE PROTIV KORONE: Dr Popadić objašnjava da li mešati cepiva i kako odabrati pravi "miks" | Najnovije vesti - Srbija danas\n22.07.2021. • 07:21 Srbija Danas\nDušan Popadić je ocenio da bi ograničavanje dostupnosti pojedinih sadržaja verovatno dalo bolje rezultate u motivaciji za vakcinisanje nego nagrađivanje.\nNiko nikog neće naterati da primi treću dozu vakcine, ali će se izaći s preporukama ko bi trebao da je primi, poručio je prof. dr Dušan Popadić, imunolog. Što se tiče mešanja vakcina, Popadić smatra da to ne može da škodi pacijentu. Ukazao je da je i pored vakcinacije neophodno da se nosi maska zato što, kako je objasnio, "ne znamo na koga ćemo naleteti, odnosno ne znamo koju ćemo dozu virusa primiti u susretu s tim osobama".\nPOMOZIMO TIJANI DA PROHODA: Saobraćajna nesreća joj promenila život, sad treba našu pomoć!\nPOČINJU 30. VOŽDOVI DANI: Velika Plana čuva sećanje na Đorđa Petrovića Karađorđa\n- Pokazano je da su vakcine koje su zasnovane na tehnologiji RNK i vektorske vakcine, konkretno 'Sputnjik V' najefikasnije, odnosno pružaju najefektniju zaštitu, nakon toga je kineska "Sinofarm" koja pruža pristojnu zaštitu - istakao je imunolog.\nPod pristojnom zaštitom "Sinofarm" vakcine, Popadić smatra da je zaštita kod te vakcine verovatno i viša od nekih drugih koje smo primali, kao što je i vakcina protiv gripa.\n- Koliko ja znam niko nikog neće naterati da primi tu treću dozu, ali će se izaći s preporukama ko bi trebao da je primi. To su na prvom mestu stare osobe i osobe koje su na nekim imunosupresivnim ili antiinflatornim tretmanima zbog nekih svojih osnovnih zapaljenskih bolesti - rekao je Popadić.\nObjasnio je i da treća doza vakcine ima veze s pandemijom u kojoj živimo. Da je pandemija ovakvih karakteristika nekog drugog virusa verovatno bi slične mere bile preduzimane, dodao je imunolog.\n"Mešanje vakcina nije štetno"\n- Snaga dokaza koji o tome govore je prilično mizerna, slaba. To su mali brojevi, nikako nisu desetine hiljada slučajeva, osim za neke kao što su kombinacije 'Astrazeneke' i 'Fajzerove' vakcine, što se radilo ne tako retko u Velikoj Britaniji i Kanadi, gde je pokazano da to ni na koji način ne ometa imunski odgovor, odnosno da je bezbedno - potvrdio je Popadić.\n- Prema tome, ako pogledamo te dokaze ja bi preporučio neku od vakcina koja je zasnovana na RNK tehnologiji - to su "Fajzer" i "Moderna", svakako ne može da šteti, može da koristi. Ali isto tako ako je neko primio dve doze kineske i želi da nastavi imunizaciju tom vakcinom, ni na koji način ga ne bi ograničavao i preporučio bih da primi i treću dozu kineske - savetuje Popadić.\nkoronavirus epidemija vakcinacija Srbija epidemiolog širenje virusa antitela treća doza vakcine građani saveti dr Dušan Popadić


Carnex donirao još 12,5 tona proizvoda Banci hrane - Nira Press\nPočetna » Carnex donirao još 12,5 tona proizvoda Banci hrane\nJoš jedna donacija koja će obezbediti gotove obroke za više od 60.000 ljudi\nDonaciju hrane u vrednosti od 30.000 evra kompanija Carnex, članica MK grupe, uručila je korisnicma udruženja Banke hrane sa kojom godinama uspešno sarađuje, podržavajući njen rad i aktivnosti usmerene na smanjenje siromaštva, gladi i rasipanja hrane. U skladu sa svojim poslovnom opredeljenjem da pomaže lokalnoj zajednici u kojoj posluje, kompanija Carnex izdvaja značajna sredstva za sponzorstva koja su namenjena ulaganju u CSR projekte, zdravstvo, kulturu i umetnost, očuvanje okoline i zaštitu životne sredine, i kontinuirano donira svoje proizvode udruženjima i institucijama koje brinu o deci i socijalno ugroženim grupama.\n»Društveno odgovorno poslovanje sastavni je deo identiteta i poslovne kulture kompanije Carnex, što potvrđuju brojni CSR projekti koje smo realizovali tokom godina. Interesi naši kompanije neraskidivo su isprepletani sa interesima ljudi i sredine u kojoj poslujemo i svojim primerom želimo da pozovemo i druge kompanije da se što više uključe u konkretne aktivnosti, kao što je i ova donacija. Banka hrane snabdeva oko 100 raznih organizacija i socijalnih ustanova širom Srbije, koje brinu o deci i mladima sa smetnjama u razvoju ili bez roditeljskog staranja, osobama sa invaliditetom, samohranim majkama/roditeljima, raseljenim licima, porodicama bez primanja, beskućnicima, starim licima, korisnicima narodnih kuhinja, korisnicima sigurnih kuća, nezaposlenima, Romima i mnogim drugima«, izjavila je Olivera Papestijević, direktorka marketinga kompanije Carnex.\nZajedno sa ovom donacijom, samo u poslednje dve godine, Carnex je donirao ukupno oko 30 tona svojih prozvoda, u vrednosti oko 130.000 evra, i time je obezbedio bar jedan obrok za više od 260.000 ljudi.


22. decembar/prosinac, 2018.\nVučić je novinarima u Predsedništvu Srbije rekao da su organizatori posle protesta imali i do 30 - 40 odsto manje snage, odnosno podrške na izborima.\n"Zato što nije snaga ta koja dolazi zbog decibela nečijeg glasa, već snage programa, plana, energije, rada i onoga što činite za vašu zemlju", kazao je on.\n"Neću da dozvolim one igrice koje oni igraju po belom svetu, kao nose cvet našim policajcima, pa vi ste kao na našoj strani. E ovde nema policajaca, izvoli šetaj koliko hoćeš, radi šta god hoćeš, osim što ne smeš da činiš nasilje nigde, ni nad kim, ni na jednom objektu", kazao je Vučić.\nOn je kazao da su parole protiv njega demokratija, a da je zadovoljan što vidi da to narod prepoznaje na izborima i po istraživanjima. Protesti protiv političkog nasilja održani su 8. i 15. decembra u Beogradu pod parolama "Stop krvavim košuljama" i "1 od 5 miliona".


Srpska zahvalna Rusiji za pomoć- Uručena odlikovanja i zahvalnice (FOTO) | Trebinje Danas\nSrpska zahvalna Rusiji za pomoć- Uručena odlikovanja i zahvalnice (FOTO)\n23.04.2020. u 22:19\nPredsjednica Željka Cvijanović u Istočnom Sarajevu, odlikovala je Medaljom zasluga za narod pukovnika Maksima Petroviča Sologubova, komandanta ruskog vojnog ekpertskog medicinskog tima, a ostalima članovima uručene su zahvalnice i posebna priznanja. Ruski vojni stručnjaci u Srpsku su stigli na poziv zvaničnika, da bi pomogli u borbi protiv virusa korona.\nRuski stručnjaci, potrebni i svojoj zemlji, u Srpskoj pomažu bratskom narodu u borbi protiv korona virusa. Simbol zahvalnosti Srpske – Medalja zasluga za narod , od danas je u rukama ruskog pukovnika.\n- Išli ste širom Republike Srpske. Od bolnice do bolnice. Svugdje ste dobro prihvaćeni i svugdje su naši ljudisa oduševljenjem prihvatili sve ono što ste zajedno sa nama radili i savjete koje ste davali i sve što ste učinili da prebrodimo ovo teško vrijeme - rekla je predsjednica Srpske.\nPomoć Srpskoj je potvrda dobrih odnosa Republike Srpske i Ruske Federacije, poručuju i ruski stručnjaci.\n- Nadam se da će pomoć koju smo ukazali u vrlo kratkom roku, pomoći da se pobijedi virus korona. Dozvolite prije svega da izrazim zahvalnost za povjerenje koje ste izkazali i iskreno se nadamo da će naša mnogovjekovna saradnja u narednom periodu biti samo čvršća - naveo je pukovnik Maksim Petrovič Sologubov, komandant Tima ruskih vojnih medicinskih stručnjaka u Republici Srpskoj.\nSvi u 23-članom timu ruskih vojnih stručnjaka dobili su zahvalnice i posebno priznanje – amblem Republike Srpske.\n- Nastavićemo da sarađujemo da se zajedno borimo. Ja vam želim srećan povratak kući uz veliku zahvalnost u ime institrucija i građana Republike Srpske što ste bili sa nama u ovo teško vrijeme i što ste bili prvi što ste došli do nas - poručila je Cvijanovićeva.\nUručivanju odlikovanja i zahvalnica u sjedištu Republike Srpske u Istočnom Sarajevu prisustvovao je ambasador Ruske Federacije u BiH Petar Ivancov.\nPripadnci ruskog vojnog epidemiološkog odreda početkom aprila stigli su u Republiku Srpsku.\nMinistarstvo odbrane Rusije objavilo je vijest da su Pripadnici odreda oružanih snaga Ruske Federacije koji su stigli u Republiku Srpsku, na poziv najviših zvaničnika Srpske, kako bi pomogli u borbi protiv virusa korona završili svoj posao.\nU opštinama i gradovima širom Srpske dezinfikovali su bolnice, domove zdravlja i ostale objekte u kojima se nalaze zaraženi Kovidom -19.